વિધાનસભાની ર૦૧૭ની ચૂંટણીમાં કોંગ્રેસની તમામ કેડરમાં એક જુસ્સો જોવા મળ્યો હતો અને તેના પરિણામ સ્વરૃપ કોંગ્રેસની બેઠકો વધી હતી. કોંગ્રેસનું પ્રદર્શન વિધાનસભાની ચૂંટણીમાં સારું રહ્યું છતાં તાલુકા સ્તરથી માંડીને પ્રદેશના કેટલાક નેતાઓએ પક્ષ વિરોધી કામ કર્યું એટલે કોંગ્રેસ ગુજરાતમાં સત્તાથી વંચિત રહી ગઈ. આવી ગંભીર ફરિયાદો હાઈકમાન્ડને મળી હતી. વિધાનસભાની ચૂંટણીનાં પરિણામો બાદ તરત જ કોંગ્રેસ અધ્યક્ષ રાહુલ ગાંધી અમદાવાદ આવ્યા હતા અને કાર્યકરોને સંબોધન કર્યું ત્યારે રાહુલ ગાંધીએ ખુદ પક્ષ વિરોધી પ્રવૃત્તિ કરનારા કોઈ પણ હોય તેની સામે આકરાં પગલાં લેવાશે તેવું કહ્યું હતું. હાઈકમાન્ડ આ વખતે ખરેખર ગંભીર છે તેવી ચર્ચામાં પાર્ટીમાં એ વખતે શરૃ થઈ ગઈ હતી અને ખરેખર જો પાર્ટી પગલાં લેશે તો એક ધાક બેસશે અને પક્ષ મજબૂત થશે તેવંુ કાર્યકરો કહેતા હતા, પણ વિધાનસભાના પરિણામને ત્રણેક મહિના જેટલો સમય થઈ ગયો છતાં પક્ષ વિરોધી કામ કરનારા સામે નક્કર પગલાં લેવામાં વિલંબ થઈ રહ્યો છે.